Usmernenie č.:		 9/2005/NF

Vecné zameranie:	Usmernenie k postupu účtovania štrukturálnych fondov a Kohézneho fondu na úrovni platobnej jednotky a sprostredkovateľského orgánu pod platobným orgánom v súvislosti so zavedením kritéria analytickej evidencie pre sledovanie  kapitálových výdavkov, ktorým je kód investičnej akcie

Vydáva:			odbor Národného fondu
sekcia európskych záležitostí
Ministerstvo financií SR 

Určené pre:		platobné jednotky, sprostredkovateľské orgány pod platobným orgánom  

Počet príloh:		

Dátum vydania:		30.06.2005

Dátum platnosti:		30.06.2005

Schválila: 			..................................................................
Ing. Mária Kompišová 
generálna riaditeľka sekcie európskych záležitostí MF SR

Usmernenie k postupu účtovania štrukturálnych fondov a Kohézneho fondu na úrovni platobnej jednotky a sprostredkovateľského orgánu pod platobným orgánom v súvislosti so zavedením kritéria analytickej evidencie pre sledovanie  kapitálových výdavkov, ktorým je kód investičnej akcie 

1) Na účely členenia uskutočnených kapitálových výdavkov podľa kódu investičnej akcie sa kód investičnej akcie zadáva v ISUF na úrovni PJ alebo SOPO pri vykonávaní účtovných zápisov na účte 213 100 pri účtovaní záväzku voči KP/PP. Kód investičnej akcie sa uplatňuje pri účtovaní kapitálových výdavkov a zadáva sa v poli „finančná položka“.  

2) Vzhľadom na to, že kritérium členenia kapitálových výdavkov podľa kódu investičnej akcie bolo zavedené v priebehu účtovného obdobia r. 2005, táto zmena v kritériách analytickej evidencie vyžaduje vykonanie opráv účtovných zápisov, ktorými sa zabezpečí uplatnenie tohto nového kritéria v členení kapitálových výdavkov počas celého účtovného obdobia r. 2005.

3) Predmetom opravy účtovných zápisov sú účtovné zápisy, ktoré sú nositeľom informácie o členení kapitálových výdavkov. Spôsob vykonania opravy je závislý od toho či ide o
a)	uskutočnené kapitálové výdavky na základe uhradených záväzkov (uhradených žiadostí KP/PP),týkajúcich sa kapitálových výdavkov 
alebo
b)	neuhradené záväzky (neuhradené žiadosti KP/PP) týkajúce sa kapitálových výdavkov .

4)  V zásade sa predmetné opravy vykonávajú nasledovne:

a)  V prípade uskutočnených kapitálových výdavkov na základe uhradených záväzkov účtovaných bez zadania kódu investičnej akcie pri účte 213100 sa na základe interného dokladu s uvedením  dôvodu účtovného zápisu (preúčtovanie kapitálových výdavkov podľa kódu IA) a dokladov, ktorých sa zápis týka, vykonáva účtovný zápis na strane  MD účtu 213100 so zadaním kódu investičnej akcie so súvzťažným zápisom na strane DAL účtu 213100 bez zadania kódu investičnej akcie. Účtovanie sa vykoná v ISUF prostredníctvom druhu dokladu SA (interný doklad).  

b) V prípade neuhradených záväzkov týkajúcich sa kapitálových výdavkov bez zadania kódu investičnej akcie sa vykonáva oprava pôvodného účtovného zápisu ako storno pôvodného účtovného zápisu (dokladu) bez zadania kódu investičnej akcie s uvedením typu 03 v otvorenom období alebo s uvedením typu 04 v uzavretom období a súčasne sa vykonáva správny účtovný zápis (doklad) so zadaním kódu investičnej akcie pri účte 213100 s dátumom účtovania podľa dátumu účtovania storna pôvodného účtovného zápisu. 

5) Opravy účtovných zápisov na účely zosúladenia postupov účtovania kapitálových výdavkov v  účtovnom období je potrebné vykonať najneskôr k 30.6.2005.